दिन में धूप, शाम को बादल, रात को हल्की बारिश
मार्च शुरू होते ही गर्मी ने दस्तक दे दी है। गुरुवार को सुबह से ही चटक धूप थी इससे शहरवासियों ने हल्की गर्मी का अहसास किया। राजस्थान के ऊपर बने चक्रवात व पूर्वी हवा चलने के कारण शाम को बादल छा गए। रात पौने नौ बजे बूंदाबांदी के बाद हल्की बारिश हुई। करीब 15 मिनट तक हल्की बारिश के बाद मौसम में ठंडक आ गई। रात को सर्द हवा चलने से लोगों ने ठंड का अहसास किया। गुरुवार को पिछले दिन की तुलना में अधिकतम तापमान 1.5 डिग्री सेल्सियस गिरावट के साथ 32 डिग्री दर्ज किया गया। यह सामान्य से 2.5 डिग्री अधिक रहा। जबकि न्यूनतम तापमान 1.2 डिग्री सेल्सियस बढ़त के साथ 16.3 दर्ज किया गया। यह सामान्य से 3.8 डिग्री अधिक रहा। सुबह की आर्द्रता 69 फीसदी रही। यह सामान्य से 15 फीसदी अधिक रही। शाम की आर्द्रता 40 फीसदी रही। यह सामान्य से 13 फीसदी अधिक रही।
गुरुवार को रात में हुई हल्की बारिश से मौसम सुहाना हो गया। स्थान: महाराज बाड़ा। समय: रात 9.30 बजे।
तापमान में गिरावट आएगी
मौसम वैज्ञानिक एसके गोधा के अनुसार अगले 24 घंटे के दौरान हल्के बादल छा सकते हैं। साथ ही न्यूनतम तापमान में गिरावट आने की संभावना है।
hin_Deva hin_Deva hin_Deva hin_Deva hin_Deva